નવી દિલ્હી તા.ર૮ : જો એક સંસદીય સમીતીની ભલામણોને માની લેવામાં આવે તો દેશભરમાં બસો માટે તમામ પરમીટોને નેશનલ પરમીટ ગણવામાં આવશે અને તેનાથી કોઇપણ બસ કોઇપણ રાજયમાં ફ્રી થઇને અવર-જવર કરી શકશે. સમીતીએ ઓપન સ્કાય પોલીસીની જેમ ઓપન રોડ પોલીસી અપનાવવાનુ સુચન કર્યુ છે. જેમાં કેન્દ્ર અને તમામ રાજય સરકારોને એક દેશ, એક પરમીટ, એક ટેકસ વ્યવસ્થા અપનાવવા જણાવાયુ છે. ર૪ સભ્યોવાળી રાજયસભાની સિલેકટ કમીટી આ બારામાં મોટર વાહન સંશોધન ખરડાની જોગવાઇઓને તપાસી રહી છે.